《送尹敬思令尹归青州并序 其二》
元代·成廷圭

宪签被旨方修律，令尹归田独著书。一代仪刑留制作，十章条目补遗馀。

青州高起耆英社，白发同乘泽下车。不得清风接芳躅，可凭短札问何如。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。